recursal/SuperWikiNEXT-32B huggingface dataset:
**Eienskappe**| **Algemeen** |
| --- |
| Naam | Koper(I)chloried |
| Struktuurformule vanStruktuurformule van  |  |
| Chemiese formule | CuCl |
| Molêre massa | 99 [g/mol] |
| CAS-nommer | 7758-89-6   |
| Voorkoms | grys vastestof   |
| Reuk | Reukloos  |
| **Fasegedrag**   |
| Selkonstantes | a=542 pm.   |
| Ruimtegroep | F43m  |
| Nommer | 216   |
| Strukturbericht | B3 |
| Smeltpunt | 430°C |
| Kookpunt | 1490°C |
| Digtheid | 4,140 |
| Oplosbaarheid | sleg oplosbaar  |
| Ksp | 1,2 10-6 |
| **Suur-basis eienskappe** |
| pKa |  |
| **Veiligheid** |
| Flitspunt | nie-brandbaar  |
| LD50 | 928-2000 [mg/kg] |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Koper(I) chloried** is 'n chloried van koper is sy +1 oksidasietoestand. Dit is 'n sout van koper en soutsuur met formule CuCl. Die stof kom in die natuur as die mineraal nantokiet voor.

Suiwering
---------

Onsuiwer CuCl
In suiwer vorm is dit 'n wit vastestof, maar blootgestel aan vog en suurstof verkleur dit groenerig deur die vorming van verbindings van Cu2+ soos Cu2Cl(OH)3 en CuCl2(H2O)2. Dit kan gesuiwer word deur herkristallisasie uit soutsuur. Dit los goed hierin op deur die vorming van 'n kompleks:

{\displaystyle CuCl(s)+Cl^{-}\xrightarrow {inHCl(aq);60C} {[CuCl\_{2}]^{-}}}
Deur verdunning met water kan die gesuiwerde stof verkry word:

{\displaystyle {[CuCl\_{2}]^{-}}\xrightarrow {H\_{2}O} CuCl(s)\downarrow +Cl^{-}}

Eienskappe
----------

Die kristallyne materiaal is nie hard nie. Die Vickers-hardheid is 15,5 Die stof is 'n p-tipe halfgeleier met 'n taamlik grote direkte bandgaping (3,1 eV). Onder onder hierdie waarde is dit 'n baie deursigtige materiaal tot diep in die nabyinfrarooi gebied (2000 nm). Teen 25C is die geleidingsvermoë 8,05x10-8 Ω-1cm-1 Teen hoë frekwensies is die diëlektriese permitiviteit ε~20, maar onder 100 Hz neem dit skielik toe tot ~120.

Strukture
---------

Teen kamertemperatuur kristalliseer koper(I)chloried in die kubiese sfaleriet-struktuur. Dit word die γ-fase genoem. Teen hoër temperature (406 °C) vind 'n faseoorgang na die β-fase plaas. Hierdie fase het die wurtziet-struktuur en baie hoë ioniese geleidingsvermoë van amper χ=0,01-0,1 Ω-1cm-1. By die smeltpunt van die β-fase (417 °C) gaan die ioniese geleidingsvermoë *omlaag*.
Die **Groenlandberg** is 'n klein bergreeks in die Wes-Kaap, Suid-Afrika en is deel van die Kaapse Plooigordel.

Ligging en geografie
--------------------

Die Groenlanberg strek van oos na wes. Die Hottentots-Hollandberge is wes van die Groenlanberg en die Houwhoekberg suidoos. Die Groenlanberg vorm dus die noordelike grens van die Elginvallei. Aan die nordooste van die berge is Villiersdorp en Grabouw is aan die suidweste van die berg, die twee dorpe word verbind met Viljoenspas wat die R321 pad oor die berg dra waar die Palmietrivier vloei. Die berg bestaan uit Tafelberg-sandsteen.

Geskiedenis
-----------

Die historiese kaart dui die ligging van Groenlandberg aan. *Cape Archives*.
### Voor-koloniale geskiedenis

Die berg en sy omgewing was eers die tuiste van die inheemse Chainouqua Khoi wat 'n groot gebied weerskante van die Hottentots-Hollandberge bewoon het. Onder die leiding van hul leiers, soos Soeswa en later Klaas Dorha, het die Chainoqua gepoog om die uitbreiding van die Europese Koloniste na hulle land te verhoed. Uiteindelik is die land deur die koloniste beheer en die Chainoqua gedwing om trek. Die grond is onderverdeel in plase vir die koloniste. 

### Koloniale era

Die naam *Groenland* was, deur die eerste Europese koloniste, aan die berg en die omliggende gebied gegee. Dit het verwys na die geil plantegroei op die berg en omliggende gebied. Die oorspronklike naam van die Chainoqua vir die gebied het ongelukkig verlore gegaan.

Die laagliggende gebied in die suide het later die naam Elgin gekry, na aanleiding van die spoorwegstasie daar. Die naam *Elgin* is afgelei van 'n jong meisie wat hier gebore is, Elgine Herold, en wat later tragies dood is nadat 'n slang haar gepik het in die 1800's naby die plek waar die stasie tans is. Haar bedroefde vader en die gemeenskap het die hele gebied Elgin genoem ter nagedagtenis en so deur 'n reeks gebeurtenisse dra die stasie en vallei haar naam. Die Elgin-gebied was ook voorheen bekend as *Koffiekraal* en selfs *Grietjiesgat*, soms ook *Groenland*. Maar die name het in onbruik geraak.

### Moderne tyd

Deur 'n kompromie is beide die name - Groenland en Elgin - bewaar. Om verwarring te voorkom verwys Groenland na die hoë berggebied in die noorde en Elgin verwys na die laagliggende vallei in die suide. Die Elginvallei is 'n belangrike gebied vir sagtevrugteverbouing, veral appels.

Die berg val onder die juridiksie van die moderne Theewaterskloof Plaaslike Munisipaliteit. Die Groenland Bewaringsgebied is in 1994 gestig in die Groenlandberg.

Die "Green Mountain Eco Route" is ook na die berg vernoem.
*Hierdie artikel handel oor die etniese groep. Vir die taal, sien Cherokee (taal).*
Die **Cherokee** (*ah-ni-yv-wi-ya* in Cherokee) is ’n inheemse Amerikaanse stam van die Amerikaanse deelstate Noord-Carolina en Oklahoma. Dit is een van die stamme wat as die vyf beskaafde stamme beskryf is.

Nunahi-Duna-Dlo-Hilu-I
----------------------

President Andrew Jackson voer in 1830 die *Indian Removal Act* in wat die inheemse stamme oos van die Mississippirivier verplig om na die streke van die huidige deelstaat Oklahoma te trek. Die Cherokee word in 1838 die vyfde groot stam wat gedwing word hulle tuiste te verlaat. Sowat 15 000 van hulle vertrek, 'n klein groep verskuil hulle in die Appalachegebergte. Op hierdie trek sterf vier duisend Cherokees van honger, koue of siektes. Hulle noem hierdie trek die *Nunahi-Duna-Dlo-Hilu-I* die "pad waar hulle gehuil het". Die meeste Cherokee woon vandag steeds in Oklahoma, maar die oostelike bende wat in die berge gebly het, het later land in die weste van Noord-Carolina gekoop om daar 'n klein reservaat te stig.

Sien ook
--------

* Indiane

1. ↑  HAT Taal-en-feitegids, Pearson, Desember 2013, ISBN 978-1-77578-243-8
2. ↑  "kidkonnect.com" (in Engels). Geargiveer vanaf die oorspronklike op 30 Januarie 2020.
3. ↑  "Cherokee, NC" (in Engels). Geargiveer vanaf die oorspronklike op 11 April 2020.
Die **Eersteling Goudmyn** is in die 1870's ontdek. Dit was die eerste goudmyn wat in Suid-Afrika ontdek is.

Die myn is ontdek deur Edward Button en William Pigg. Hy is op 7 September 1871 ontdek na 'n paar jaar wat Button al aan die gang was met die myn. Hy besluit daarna om die myn oop te maak vir ontginning.

Eersteling Goudmyn is op 7 Mei 1874 oopgemaak. Ongeveer 'n jaar na die myn al oop was, het hulle meer as 10 000 stukkies goud verwyder en na Pretoria gestuur.

Eersteling Monument
In 1868 het 'n bekende voortrekker, Frans Du Preez, 'n gebied van ongeveer 16 kilometer suid-oos van Marabastad of 31 kilometer buite Pietersburg (nou bekend as Polokwane) asook n nuwe plaas wat gekies is en dit die eerste plaas wat wettiglik aan hom toe geken was. Edward Button het Goodwin oorreed om met hom 'n vennootskap aan te gaan en koop Eersteling vir 'n skamele bedrag van 50 Pond. In Desember 1871 het die dagbestuur vir Edward Button as die eerste goudvervaardiger aangestel.

Die senior bestuurspan het uitgebreide ervaring en kundighede in die in die ontginning van Argeïese Groensteenafsettings gehad. Hulle het al meer as twintig jaar suksesvol en winsgewend groensteenafsetting in Zimbabwe ontgin en besit en bestuur tans die Zimbabwiese mynbedrywighede wat 24000 ton erts en sand per maand verwerk om die goud van die grond te verwyder en dit dan te vervaardig.

Die Alma skag is n enkelkompartementvertikale skag wat volledig is tot 110 meter bms. Gebrek aan koste beheer en swak mynboubesluit, het tot n verlies gelei en die maatskappy  is op 10 Mei 1991 in likwidasie geplaas. Die aangestelde likwidateurs het besluit om die myn te bedryf.

Na n paar jaar wat die myn weer aan die gang is het die myn toegemaak weens die Boereoorlog in 1936 en mense het hoop gehad dat die myn weer sal oop maak, maar na paar jaar wat die myn weer oopgemaak het die myn weer toegemaak weens die Goudpryse wat so hoog was. In 2019 het die myn weer oopgemaak wat dalk nou vir n langer tydperk sal oop bly.

Eerste foto van Eersteling Goudmyn
Interessante feite ontvang van twee hoofeienaars is dat die rivier wat deur die Zandrivier loop na Baberton toe en 'n berg wat vernoem is na Button (wat  nou bekend staan as Buttonkop) Daar is ook 'n monument wat vernoem is na Williams Pigg, wat nou bekend staan as die Eersteling Monument.
**Beauden John Barrett** (gebore 27 Mei 1991) is 'n Nieu-Seelandse rugbyspeler. Hy speel op die losskakelposisie vir sy tuisspan Taranaki, asook vir die Hurricanes in Superrugby en vir Nieu-Seeland se nasionale span die All Blacks. Hy was 'n belangrike lid van die Rugbywêreldbeker 2015-wenspan. Barrett kan ook op heelagter of vleuel speel, soos gedemonstreer by Taranaki en die All Blacks. In 2016 en 2017 het hy die "Wêreldrugby Speler van die Jaar"-toekenning ontvang, en word slegs die tweede speler om die toekenning agtereenvolgend te verower, na voormalige spanmaat Richie McCaw. Hy word deur baie ondersteuners as die beste aktiewe rugbyspeler in die wêreld beskou. Hy was ook tydens die rugbywêreldbekertoernooie in 2019 en 2023 vir Nieu-Seeland betrokke.

Barrett het vir Nieu-Seeland op o/20- en sewesvlak gespeel voordat hy in die All Blacks se opleidingspan opgeneem in Mei 2012 en het sy internasionale debuut as 'n plaasvervanger op 23 Junie 2012 gemaak. Dit was in die laaste toets teen Ierland in Hamilton, toe hy nege punte met die skopskoen aangeteken het. Sy debuut in Superrugby was in 2011 vir die Hurricanes.

Barrett het die wêreldrekord vir agtereenvolgende oorwinnings sedert sy eerste toets (19 oorwinnings uit 19 toetse).

Loopbaan
--------

In 2012 het Barrett sy eerste Superrugbywedstryd gespeel vir die Hurricanes teen die Stormers. Hy was die man van die wedstryd met 'n 39–26 verloor eindtelling.

In Junie 2012 is Barrett in die All Blacks se groep aangewys vir die Ierse toer in Nieu-Seeland. In Barrett se toetsdebuut het hy vir die All Blacks gehelp met 9 punte wat by dra tot 'n rekordoorwinning van 60-0 oor die Iere. Hy het in 2012 vyf toetse gespeel.
**Eienskappe**| **Algemeen** |
| --- |
| Naam | Litiumaluminiumhidried  |
| Sistematiese naam | Litiumaluminiumhidried |
| Struktuurformule vanStruktuurformule van  |  |
| Chemiese formule | LiAlH4 |
| Molêre massa | 37,995 [g/mol] |
| CAS-nommer | 16853-85-3   |
| Voorkoms | Wit tot grys vastestof |
| **Fasegedrag**   |
| Selkonstantes | a=484,5(4) pm; b=782,6(4)pm; c=791,7(4)pm; β=112,5(2)°    |
| Ruimtegroep | P21/c  |
| Nommer | 13   |
| Schönfliess-simbool | C42h |
| Smeltpunt | 150°C |
| Kookpunt | 184 (ontbind)°C |
| Digtheid | 0,917 [g/cm3] |
| Oplosbaarheid | reageer met water |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Litiumaluminiumhidried** (soms: litiumalanaat) is 'n gemengde hidried van litium en aluminium met formule LiAlH4.

Die suiwer verbinding is kleurloos maar deur aantasting deur vog in die lug sien dit meestal soos 'n grys poeier. Dit is 'n sterk reduseermiddel wat algemeen as reagens in die organiese chemie gebruik word. Dit word soms LAH genoem.

Kristalstruktuur
----------------

Litiumaluminiumhidried kistalliseer in 'n monokliniese struktuur. Die aluminiumatome word deur 'n tetraëder van hidriedione omring. Litium word deur vier waterstofatome op 'n afstand van minder as 200pm gekoördineer met 'n vyfde op effens groter afstand.

Chemiese eienskappe
-------------------

Soos heelparty hidriede reageer dit heftig met sure en met water:

{\displaystyle LiAlH\_{4}(s)+H\_{2}O(l)\rightarrow LiOH(+Al(OH)\_{3}+2H\_{2}(g)\uparrow }
Dit word vervaardig deur litiumhidried en aluminiumchloried te laat reageer:

{\displaystyle LiH+AlCl\_{3}\rightarrow LiAlH\_{4}+3LiCl}
Dit reduseer karbonielgroepe tot alkohole in aldehiede, ketone, organiese suurchloriede en esters, maar dit laat C=C doubbelbindings onaangetas.

{\displaystyle H\_{3}C-CHO{\xrightarrow[{H\_{3}O^{+}}]{LiAlH\_{4}}}H\_{3}C-CH\_{2}OH}
Sianiede word ook gereduseer en vorm amiene:

{\displaystyle H\_{3}C-C\equiv N{\xrightarrow[{H\_{3}O^{+}}]{2ekw.LiAlH\_{4}}}H\_{3}C-CH\_{2}NH\_{2}}
Met boortrifluoried in eter word litiumboorhidried gevorm:

{\displaystyle LiAlH\_{4}+BF\_{3}\xrightarrow {eter} LiBH\_{4}+AlF\_{3}}
Maar met oormaat boortrifluoried word diboraan gevorm:

{\displaystyle 3LiBH\_{4}+BF\_{3}\rightarrow 2B\_{2}H\_{6}+3LiF}
Die **as van die bose** is 'n naam wat gegee word aan die oënskynlike korrelasie tussen die vlak van die sonnestelsel en aspekte van die kosmiese mikrogolf-agtergrondstraling (KMA). Dit skep die indruk dat die aarde se ligging nie toevallig is nie, maar dat die aarde in die middel van die heelal is. Dit is 'n afwyking van die Koperniese beginsel wat veronderstel dat nóg die aarde nóg enige ander planeet of hemelliggaam 'n spesiale posisie in die heelal het.

Lawrence Krauss het in 'n artikel soos volg daarop gereageer:

> The new results are either telling us that all of science is wrong and we're the center of the universe, or maybe the data is simply incorrect, or maybe it's telling us there's something weird about the microwave background results and that maybe, maybe there's something wrong with our theories on the larger scales.
> 
> 

In Afrikaans vertaal:

> Die nuwe resultate sê óf vir ons dat die hele wetenskap verkeerd is en dat ons die middelpunt van die heelal is, óf miskien is die data bloot verkeerd, óf miskien sê dit vir ons dat daar iets vreemds aan die resultate van die kosmiese mikrogolf-agtergrondstraling is en dat daar miskien iets verkeerd is met ons teorieë op die groter skale.
> 
>

Kyk ook
-------

* Anisotropie

1. ↑  "The Energy of Empty Space That Isn't Zero". *www.edge.org* (in Engels). 7 Mei 2006. Besoek op 5 Augustus 2018.
Jerusalem en Judea tydens die opstand.
Die **Makkabese Opstand** (Hebreeus: מרד החשמונאים) was 'n Joodse rebellie onder leiding van die Makkabeërs teen die Seleukidiese Ryk en teen Hellenistiese invloede op die Joodse lewe. Die hooffase van die opstand het van 167 tot 160 v.C. geduur en het geëindig met Seleukidiese beheer in Judea. Konflik tussen die Makkabeërs, vergriekste Jode en Seleukiede het egter nog voortgeduur tot in 134 v.C. met die Makkabeërs wat eindelik onafhanklik geword het.

Die Seleukidiese koning Antiochus IV Epifanes het in 168 v.C. 'n enorme onderdrukkingsveldtog teen die Jode gevoer. Die rede is nie heeltemal duidelik nie, maar dit lyk of hy 'n interne konflik onder die Joodse priesters aangesien het vir 'n volskaalse rebellie. Joodse praktyke is verbied, Jerusalem is onder regstreekse Seleukidiese beheer geplaas en die Tweede Tempel in Jerusalem is omskep in 'n terrein vir 'n sinkretiese heidens-Joodse kultus. Dié onderdrukking het presies die opstand ontketen wat Antiochus IV gevrees het, met 'n groep Joodse vegters wat in 167 v.C. gerebelleer en onafhanklikheid gesoek het. Die rebelle het as 'n geheel bekend geraak as die Makkabeërs en daar sou later in 1 Makkabeërs en 2 Makkabeërs van hulle dade vertel word.

Eindelik sou interne verdelings onder die Seleukiede en probleme elders in hulle ryk die Makkabeërs die kans gee op behoorlike onfhanklikheid. In 141 v.C. het Simon Thassi daarin geslaag om die Grieke uit hulle Acra-fort in Jerusalem te verdryf. 'n Verbond met die Romeinse Republiek het hulle gehelp om hulle onafhanklikheid te vestig. Simon sou later die onafhanklike Hasmonese koninkryk stig.

Die opstand het 'n groot invloed op Joodse nasionalisme gehad as 'n voorbeeld van 'n suksesvolle veldtog om politieke onafhanklikheid te vestig en anti-Joodse onderdukking deur die regering teen te staan.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.
**Eienskappe**| **Algemeen** |
| --- |
| Naam | Kalsiumsulfied |
| Struktuurformule vanStruktuurformule van  |
| Chemiese formule | CaS |
| Molêre massa | 72,15 g/mol |
| CAS-nommer | 12015-71-3   |
| Voorkoms | gelerig wit vastestof    |
| Reuk | soos H2S in vogtige lug. |
| **Fasegedrag**   |
| Selkonstantes | a=569 pm   |
| Ruimtegroep | Fm3m  |
| Nommer | 225   |
| Strukturbericht | B1 |
| Smeltpunt | 2000 °C |
| Kookpunt |  |
| Digtheid | 2,6  |
| Oplosbaarheid | effens oplosbaar  |
| Brekingsindeks | 2,12   |
| ΔfHɵ | -473,21 [kJ/mol]  |
| Sɵf(s) | 56,54 [j/molK] |
| **Suur-basis eienskappe** |
| pKa |  |
| **Veiligheid** |
| Flitspunt |  |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Kalsiumsulfied** in 'n sout van kalsium met waterstofsulfied met die chemiese formule CaS.

Dit kom in die natuur voor as die mineraal oldhamiet.

Kristalstruktuur
----------------

Kasliumsulfied kristalliseer in die kubiese halietstruktuur. (B1 in die strukturbericht-klassifikasie)

Chemiese eienskappe
-------------------

Kalsiumsulfied is min oplosbaar in water en onoplosbaar in alkohol. Die stof is higroskopies en hidroliseer tot H2S. Dit reageer met sure om hierdie onwelriekende gas vry te stel.

Vervaardiging
-------------

Onder 'n inerte atmosfeer kan kalsiumsulfied uit die elemente berei word:

{\displaystyle Ca(s)+S(s)\xrightarrow {hitte} CaS(s)}
'n Reduksie van kalsiumsulfaat met koolstof kan dit ook lewer:

{\displaystyle CaSO\_{4}+2C\rightarrow CaS(s)+CO\_{2}\uparrow }

Gebruike
--------

Kalsiumsulfied word in fosfors, ligverf en vernis gebruik. Kalsiumsulfied word ook gebruik as 'n bymiddel vir smeermiddels en as 'n flotasiemiddel in ertsontginning.
**Iwan Misjoekof** (Russies: Иван Мишуков, gebore 6 Mei 1992 in Reoetof) is 'n Russiese burger wat daarvoor bekend is dat hy 'n wilde kind was wat sowat twee jaar, tussen die ouderdomme van vier en ses jaar, saam met honde gewoon het.

Vroeë lewe
----------

Toe Iwan vier jaar oud was, het hy weggeloop van sy ma en haar alkoholis-kêrel. Hy het in 'n stadium ook by sy alkoholis-oupa gewoon, wat hom vir dae op 'n slag alleen gelos het. Hy het die vertroue van 'n trop honde gewen deur vir hulle kos te gee. In ruil daarvoor het hulle hom beskerm. Eindelik het hulle hom die tropleier gemaak.

Iwan is in 1998, toe hy ses jaar oud was, deur die Moskouse polisie gevang. Die polisie het die seun van die trop geskei deur vir die honde kos in 'n restaurant se kombuis te los. Voordat hy gevang is, het Iwan drie keer van die polisie ontsnap deurdat die honde hom verdedig het.

Iwan is daarna deur 'n peetma grootgemaak. Omdat Iwan net twee jaar lank tussen die honde gebly het, kon hy Russies gou weer aanleer. Hy praat nou vlot en intelligent, en het al onderhoude op Russiese en Oekraïense TV toegestaan. Hy het aan 'n militêre instelling studeer en in die Russiese weermag gedien.

Sy verhaal verewig
------------------

Iwan se storie het die Engelse dramaturg Hattie Naylor in 2009 geïnspireer om 'n pryswennertoneelstuk, *Ivan and the Dogs*, oor sy tyd as straatkind te skryf. Dit is vir die silwerdoek aangepas as *Lek and the Dogs* (2017).

Die Australiese skrywer Eva Hornung het 'n roman, *Dog Boy* (2009), geskryf met baie van dieselfde elemente as die toneelstuk en rolprent. Ook die skrywer Bobbie Pyron het 'n boek, *The Dogs of Winter*, oor Iwan en die honde geskryf.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.
Die ontbinding van kalsiumoksalaat
**Termogravimetrie** (TG of TGA) is 'n analitiese tegniek wat weegtegniek en termiese beheer met mekaar verbind.

In 'n Termogravimetriese instrument hang die een arm van die juk van 'n elektroniese balans in 'n oond wat se temperatuurverloop met 'n rekenaar geprogrammeer kan word, hoewel dit gewoonlik net vir verhitting geld. Koeling is gewoonlik nie programmeerbaar nie. Daar is gewoonlik ook 'n gasstroom deur die oond van 'n inerte gas soos stikstof. In sommige instrumente kan 'n oorskakeling naar 'n tweede gas soos suurstof or lug geprogrammeer word.

Dinamies
--------

Die intrument lewer 'n meting van die gewig van 'n monster as funksie van die temperatuur. Die belangrikste doel van hierdie meting is om te kyk by watter temperatuur die monster massa verloor omdat dit onbind en hoeveel gewig dit is. In die geval van kalsiumoksalaat gaan dit in drie stappe. Uit die stoigiometriese veranderings kan opgemaak word dat eers water verloor word, daarna koolstofmonoksied en uiteindelik kooldioksied.

Staties
-------

Dit is egter ook moontlik om waar te neem hoeveel gewig gewen word wanneer 'n monster 'n oksied vorm by 'n konstante hoë temperatuur onder suurstof. Die temperatuurprogram is dan byv. warm op tot hierdie hoë temperatuur, skakel die gas na suurstof om en hou die temperatuur konstant.

Ontleding van die gasvormige produkte
-------------------------------------

Dit is moontlik om die uitlaatgasse in 'n instrument te lei waar hulle verder ondersoek word, maar dit vereis spesiale instrumentasie.

Aanwending
----------

Die tegniek word dikwels in kombinasie met ander tegnieke toegepas. Dit kan ander termiese tegnieke wees soos DSC. Maar die termiese program kan ook gestop word om die monster uit die instrument te neem en dit aan ;n ander tegniek te onderwerp, soos XRD.
**Hoërskool Piet Potgieter** is 'n Afrikaanse hoërskool in Potgietersrus (Mokopane), Limpopoprovinsie, Suid-Afrika. Die skool is na die Voortrekkerleier Piet Potgieter vernoem.

Geskiedenis
-----------

In 1882 het twee meesters by Potgietersrus se skool aangekom en begin skool gee. Hulle was menere Botha en Ruitenberg. Hulle het vir 43 leerders skool gegee in 'n hartbeeshuisie, wat die eiendom van kommandant Henning Pretorius was.

In 1897 het mnr. Fahrmeyer Potgietersrus toe gekom en ook skool gehou. Die eerste gebou is op die hoek van Ruiterweg en Retiefstraat opgerig vir onderrig en opvoeding.

Die Anglo-Boereoorlog het onderwys tot stilstand gebring, maar in 1903 is mnr. Matthews as die eerste onderwyser (onder die onderwyswet) aangestel. ’n Skoolkonsert is op 22 Julie 1904 gehou. Die volgende leerders het opgetree: mej. Emma Geyser, mnr. Pieter Venter, mej. M.D. Vorster, Catharina Nortje, C. Erasmus, D. Nortje, E. Maggs en P. Vorster.

Die getal leerders het gegroei. Sedert 1907 het die personeel en leerlinge tente, ou winkelgeboue, doodkislokale en privaat huise gebruik weens ’n tekort aan ruimte in die skoolgebou.

In 1917 is Laerskool Potgietersrus gebou (Geyserstraat) en 250 leerders is ingeskryf. In 1926 is 'n gedeelte van die junior-hoërskool gebou voltooi. Mnr. Jacob van Schalkwyk was die hoof van die skool (1913–1928). Mnr. T.C. Botha word daarna as hoof aangestel. Ses maande na sy aanstelling is hy bevorder tot die inspektoraat en mnr. F.T. Wedepohl word aangestel as die nuwe skoolhoof.

In 1939 is die skool in ’n laerskool en ’n junior-hoërskool geskei.

Mnr. D.J. Coetsee word die hoof van die hoërskool op 30 Januarie 1939. Vanaf 12 Januarie 1942 word die junior-hoërskool omskep in ’n hoërskool.

Akademie
--------

Die skool se hoofmeisie van 2010, Nalize Groenewald het 10 onderskeidings in al haar vakke (Afrikaans, Engels, geografie, lewensoriëntering, fisiese wetenskappe, rekeningkunde, wiskunde, wiskunde vraestel 3, ingenieursgrafika en -ontwerp en rekenaartoepassingstegnologie) behaal. Sy is as Limpopo se toppresteerder van 2010 aangewys.
|  |
| --- |
| **Mary Agard Pocock**botanikus |
|  |
| Pocock |
| **Volledige naam** |  |
| **Gebore** | 1886 |
| **Oorlede** | 1977 |
| **Geboorteland** | Suid-Afrika |
| **Bekend van** |  |
| **Standaardafkorting** | Pocock |
| Die aangeduide standaardafkorting kan gebruik word by die aannhaling van 'n botaniese naam gepubliseer deur Mary Agard Pocock.
In die *Index Kewensis* is 'n lys te vinde van deur hierdie persoon (mede-)gepubliseerde name |
|  |

**Mary Agard Pocock** (1886 - 1977) was 'n Suid-Afrikaanse botanikus. Sy gradueer van Londen universiteit in 1908 en keer daarna terug na Suid-Afrika. Vanaf 1917 sit sy haar studies voort by die Universiteit van Cambridge, maar Cambridge het in daar die tyd nog nie doktorsgrade aan vroue toegeken nie. In 1921 aanvaar die Londense universiteit haar verhandeling. Daarna woon sy hoofsaaklik in Suid-Afrika, maar werk ook 'n geruime tyd in die VSA. Pocock het veral alge bestudeer, maar haar ekspedisie op soek na nuwe plante besorg aan haar haar reputasie. Pocock spandeer van April tot Oktober 1925 (die droë seisoen) in Noord-Rhodesië (vandag Zambië) en Angola om duisende voorbeelde van die lokale flora te versamel wat sy later in haar studies beskryf.

Die standaard skrywer afkorting **Pocock** word gebruik om Peter Jonias Bergius as die skrywer aan te dui wanneer 'n botaniese naam gebruik word.

Sien ook
--------

* Lys van botaniste volgens outeursafkorting

|  |  |
| --- | --- |
| Normdata Edit this at Wikidata | 
* Botanis: Pocock
* ISNI: 0000 0004 9959 2738
* LCCN: no2018106974
* Trove: 1278207
* VIAF: 16153470956745082416
* WorldCat Identities: lccn-no2018106974

 |
Die superkontinent Rodinië.
**Rodinië**, van die Russiese woord родина (*ródina*, "vaderland"), is in die geologie die hipotetiese superkontinent wat uit die grootste deel van die Aarde se landmassa of alle land bestaan het. Volgens rekonstruksies van plaattektoniek het Rodinië tussen 1,1 miljard en 750 miljoen jaar gelede bestaan, in die Proterosoïese Eon. Dit is een van twee modelle vir die vorm en geskiedenis van die kontinentale kors in die laaste deel van die Prekambrium; die ander een is Paleopangea.

Rodinië het volgens die voorstanders van die teorie sowat 1 miljard jaar gelede gevorm uit die botsing en samesmelting van stukke land wat ontstaan het ná die verbrokkeling van ’n vroeëre superkontinent, Columbia. Dit word dikwels beskou as een van die twee groot superkontinente in die Aarde se geskiedenis; die ander een is Pangaea.

Daar word geglo Rodinië het in die Vroeë Neoproterosoïkum weer verbrokkel en dat die superkontinent Pannotië 600–550 miljoen jaar gelede uit dié brokstukke ontstaan het. Min is egter bekend oor die vorm en geodinamika van Rodinië en daar is wetenskaplikes wat die bestaan daarvan bevraagteken.

Vorming van Wes-Gondwana
------------------------

Die kratons van Wes-Gondwana
In rekonstruksies van Rodinië val dit op dat die kratons wat later Afrika sou vorm (soos Kalahari, Tanzania, Wes-Afrika, Kongo-San Francisco) nog los van mekaar is en ver van mekaar geleë is. Daar word gewoonlik aangeneem hulle het eers met die vorming van Pannotië vasgeheg geraak, saam met Amazonia, Río de la Plata en Río Apa, die kratons van die huidige Suid-Amerika.
|  |
| --- |
| **Hierdie artikel** verwys nie na 'n geldige bron nie. 'n Geldige bron is noodsaaklik, vanweë Wikipedia se verifieerbaarheidsbeleid Indien 'n geldige bron nie binne twee weke vanaf die toevoeging van hierdie sjabloon gevind word nie, mag hierdie artikel verwyder word. **(17 Januarie 2020).** Verwyder gerus hierdie sjabloon indien 'n geskikte bron toegevoeg word.
 |

  

**Tomiichi Murayama** (村山 富市, *Murayama Tomiichi*, gebore 3 Maart 1924) is 'n Japannese politikus wat van 1994 tot 1996 as premier van Japan gedien het. Hy het die Japanese Sosialistiese Party gelei en was verantwoordelik vir die verandering van die naam na die Sosiaal-Demokratiese Party van Japan in 1996. 

Nadat hy premier geword het, was hy die eerste sosialistiese leier van Japan in bykans vyftig jaar. Hy word vandag die meeste onthou vir sy toespraak "Ter geleentheid van die 50ste herdenking van die einde van die oorlog", waarin hy in die openbaar om verskoning gevra het vir Imperiale Japanse gruweldade wat tydens die Tweede Wêreldoorlog gepleeg is. 

Van die tien lewende voormalige premiers van Japan is hy tans die oudste lewende premier, na die dood van Yasuhiro Nakasone op 29 November 2019.
Bakteriese gesteentes uit die Proterosoïkum wat in Bolivia, Suid-Amerika, ontdek is.

| Eon | Era | Periode | Ouderdom  mj. |
| --- | --- | --- | --- |
| Fanerosoïkum | Paleosoïkum | Kambrium | **later** |
| Proterosoïkum | Neo- | Ediacarium | 635 - 541 |
| Kriogenium | 720 - 635 |
| Tonium | 1000 - 720 |
| Meso- | Stenium | 1200 - 1000 |
| Ektasium | 1400 - 1200 |
| Kalimnium | 1600 - 1400 |
| Paleo- | Staterium | 1800 - 1600 |
| Orosirium | 2050 - 1800 |
| Riasium | 2300 - 2050 |
| Siderium | 2500 - 2300 |
| Argeïkum | Neoargeïkum | **vroeër** |
| Indeling van die Proterosoïkum volgens die ICS. |

Die **Proterosoïkum** of **Proterosoïese Eon** is die derde geologiese eon in die Aarde se bestaan en die laaste eon wat deel van die Prekambrium (die tydperk voor die huidige eon) is. Dit het sowat 2,5 miljard jaar gelede begin met die einde van die Argeïkum en geduur tot die begin van die Fanerosoïkum sowat 541 miljoen jaar gelede. Die naam kom van Grieks en beteken "vroeëre lewe". 

Die belangrikste gebeurtenisse van dié eon was die versameling van suurstof in die atmosfeer, verskeie ysvormingstydperke en die evolusie van sagte, meersellige organismes.

Plaattektoniek en ysvorming
---------------------------

Die superkontinent Rodinië.
Die geologiese rekord van die era is baie beter as met die voorafgaande Argeïkum. Baie van die rotse wat in dié tyd gevorm is, het onveranderd gebly. Bestudering van die rotse wys dat die vorming van kontinente wat laat in die vorige eon begin het, voortgeduur het. ’n Superkontinent, Rodinië, het tussen 1 miljard en 830 miljoen jaar gelede gevorm.

Dit was egter nie die eerste superkontinent nie; dit het gevorm met die saampakking van stukke wat ontstaan het met die opbreking van ’n vorige superkontinent, Nuna of Columbia, wat sowat 2 miljard tot 1,8 miljard jaar gelede gevorm het.

Ná die opbreking van Rodinië het nog superkontinente gevorm en opgebreek. Dit beteken plaattektoniek-prosesse soortgelyk aan dié van vandag moes tydens die Proterosoïkum plaasgevind het.

Die eerste bekende ysvormingstydperke het in die Proterosoïkum voorgekom; een het net ná die begin van die eon begin, terwyl daar later, in die Kriogenium en die Ediacarium nog party was.

Lewe
----

Die eerste gevorderde, eensellige en meersellige lewe het min of meer begin met die versameling van suurstof in die atmosfeer.

Die grens tussen die Proterosoïkum en die huidige eon, die Fanerosoïkum, is die begin van die Kambriese Periode toe die eerste fossiele van diere volop begin vorm het. In die tweede helfte van die 20ste eeu is ’n aantal fossiele in Proterosoïese rotse ontdek, maar die Kambrium se begintyd bly vasgestel op sowat 541 miljoen jaar gelede.
**Khumbudzo Phophi Silence Ntshavheni** (gebore 30 Januarie 1977) is 'n Suid-Afrikaanse politikus en lid van die Nasionale Vergadering van Suid-Afrika. Sy is ook 'n partylid van die African National Congress. Sy was van 2019 tot 2021 minister van kleinsake-ontwikkeling en is tans die minister van kommunikasie en digitale tegnologie.

Vroeë lewe en opvoeding
-----------------------

Ntshavheni is in Sibasa in die Transvaalprovinsie gebore. Sy het aan die Mbilwi Sekondêre Skool gematrikuleer en in 2008 'n MBA-graad aan die Bradford Universiteit in die Verenigde Koninkryk verwerf. Haar ander kwalifikasies sluit in 'n BA Hons-graad in Ontwikkelingstudies en 'n BA Honneursgraad in Arbeidsverhoudinge, albei aan die Randse Afrikaanse Universiteit behaal.

Loopbaan
--------

Ntshavheni was van 2008 tot 2010 die munisipale bestuurder van die Ba-Phalaborwa Plaaslike Munisipaliteit in Limpopo. Sy was voorheen die toerismebestuurder by Handel en Belegging van Limpopo, hoofinligtingsbeampte van die Limpopo Provinsiale Departement van Plaaslike Regering en Behuising. Sy was ook 'n dosent aan die Universiteit van Suid-Afrika en bedryfshoof by die Staatsinligtingstegnologie-agentskap (SITA).

Ná haar verkiesing tot die Nasionale Vergadering in Mei 2019, het president Cyril Ramaphosa haar aangestel as die minister van kleinsake-ontwikkeling.

Na die dood van die minister in die presidensie: beplanning, monitering en evaluering, Jackson Mthembu, in Januarie 2021, is Ntshavheni as sy waarnemende opvolger aangestel. 

Tydens 'n kabinetskommeling op 5 Augustus 2021, kondig president Ramaphosa aan dat die minister van kommunikasie en digitale tegnologie Stella Ndabeni-Abrahams en Ntshavheni hul ministeriële poste sal omruil.
**Eienskappe**| **Algemeen** |
| --- |
| Naam | Osmium(VIII)oksied |
| Struktuurformule vanStruktuurformule van  |  |
| Chemiese formule | OsO4 |
| Molêre massa | 254,2 g/mol |
| CAS-nommer | 20816-12-0   |
| Voorkoms | liggeel vastestof   |
| Reuk | stekend |
| **Fasegedrag**   |
| Selkonstantes | a=937,9(4); b=451,5(2); c=863,0(3) pm; β= 116.58(4)° @17 °C   |
| Ruimtegroep | C2/c  |
| Nommer | 15 |
| Smeltpunt | 40 °C |
| Kookpunt | 130 °C |
| Digtheid | 5,11 [g/cm3] |
| Oplosbaarheid | 65 [g/L] @ 20°C |
| **Suur-basis eienskappe** |
| pKa |  |
| **Veiligheid** |
| Flitspunt | Nie-brandbaar  |
| LD50 | 162 [mg/kg] (muis; oraal) |
| Tensy anders vermeld is alle data vir standaardtemperatuur en -druk toestande. |
|   |  |
| Portaal  Chemie |

**Osmium(VIII)oksied** of **osmiumtetroksied** is 'n oksied van osmium in sy hoogste +8 oksidasietoestand. Dit is 'n vlugtige vastestof. Die dampe is gevaarlik omdat dit die oë aantas en blindheid kan veroorsaak.

Kristalstruktuur
----------------

Die stof het 'n molekulêre struktuur met tetraëdriese molekules. Dit kristalliseer in 'n monokliniese struktuur. Die Os-O-afstande is 169,8 en 172,pm en die tetraëderhoeke wissel van 106,7 tot 110,7°

Chemiese eienskappe
-------------------

Die stof word maklik gevorm as die metaal osmium, veral in sy poeiervorm aan die lug se suurstof blootgestel word:

{\displaystyle Os(s)+2O\_{2}\rightarrow OsO\_{4}(g)}
Dit wat osmium sy naam gegee het: die Griekse woord 'osmein' beteken 'stink'.

Gebruike
--------

SBS blokkopolimeer wat met OsO4 gekleur is
Dit is 'n sterk oksideermiddel wat met baie organiese stowwe reageer en osmiumverbindings met laer oksidasietoestande agterlaat. Hierdie eienskap is belangrik vir die elektronmikroskopie omdat die stof as kleurings- (of kontras-)middel gebruik word. Deurdat osmium 'n sware metaal met heelpary elektrone is sorg die gereduseerde neerslae vir 'n goeie kontras met dele van die monster waar dié neerslag ontbreek. In die mikroskopie van blokkopolimere soos ABS kan die verskil tussen die lamelle van die een blok en die ander sigbaar gemaak word.

Die kleuring is dikwels selektief. Sommige stowwe word deur osmiumtetroksied glad nie aangetas nie. Rutenium(VIII)oksied is 'n alternatief wat minder kieskeurig en nog aggressiewer is.
| Eon | Era | Periode | Ouderdom  mj. |
| --- | --- | --- | --- |
| Fanerosoïkum | Paleosoïkum | Kambrium | **later** |
| Proterosoïkum | Neo- | Ediacarium | 635 - 541 |
| Kriogenium | 720 - 635 |
| Tonium | 1000 - 720 |
| Meso- | Stenium | 1200 - 1000 |
| Ektasium | 1400 - 1200 |
| Kalimnium | 1600 - 1400 |
| Paleo- | Staterium | 1800 - 1600 |
| Orosirium | 2050 - 1800 |
| Riasium | 2300 - 2050 |
| Siderium | 2500 - 2300 |
| Argeïkum | Neoargeïkum | **vroeër** |
| Indeling van die Proterosoïkum volgens die ICS. |

Die **Tonium** is 'n periode van die Neoproterosoïkum wat van ongeveer 1000 - 720 miljoen jaar gelede geduur het.

Tydens hierde periode het die kontinente 'n superkontinent, Rodinia, gevorm, wat begin het om uitmekaar te val.

Meerselligheid
--------------

Daar is aanwysings dat aan die begin van die Tonium tot ongeveer 900 mj gelede die suurstofgehalte van die atmosfeer steeds baie laag was, amper 0,1%. Later het dit toegeneem (in fase 4 van die Groot Suurstofkatastrofe) en dit het dalk die ontstaan van groter meersellige organismes moontlik gemaak. Meersellige organismes met sagte weefsels is bekend uit die Ediacarium, maar hulle het waarskynlik reeds vroeër ontstaan. Uit die Kriogenium is min bekend behalwe dat die Aarde aan ekstreme glasiasie blootgestel was. Daar is aanduidings dat meerselligheid van eukariote reeds in die Tonium teenwoordig was. Qing Tang et a. berig in 2016 dat hulle dit m.b.v. elektronmikroskopie op fossiele, *Chuaria* genoem, aangetoon het. In die Atar/Mreïti-groep van die Taoudeni Bekken in Mauretanië is 48 verskillende mikrofossiele gevind wat uiters goed gefossiliseer is. Hulle ouderdom is ongeveer 1,1 miljard jaar. (Die oorgang van die Mesoproterosoïkum na die Tonium). Beghin et al. berig in 2107 dat 11 daarvan seker Eukariote is, 9 waarskynlik Eurkarioot 6 dalk Prokarioot en 22 wat nie duidelik is nie.
Piet Meyer
**Pieter Johannes Meyer** (22 Januarie 1909 – 1984), 'n Suid-Afrikaner, was 'n invloedryke Afrikaner in die Suid-Afrikaanse Uitsaaikorporasie en voorsitter van die Afrikaner Broederbond.

Lewensloop
----------

Meyer is op 22 Januarie 1909 in Ladybrand, Oranje-Vrystaat, Suid-Afrika gebore. Seun van Izak Andries Meyer en Judith Jacoba van Huyssteen. Hy is getroud met Isabella Jacobs. Hy is in 1984 oorlede.

Onderwys
--------

Hy het 'n BA-graad, 'n Hoër Onderwysdiploma, 'n MA (Sielkunde) en 'n M.Ed. van 1929 tot 1934 aan die  Universiteit van die Vrystaat in Bloemfontein. Hy studeer aan die Vrije universiteit in Amsterdam en voltooi sy PhD aan die Universiteit van Suid-Afrika in 1937.

Beroep
------

In 1943 open hy 'n uitgewersonderneming, genaamd L en S Boek & Kunsentrum. Meyer het daarna as skakelbeampte by die Rembrandt-groep gewerk. In 1959 is hy aangestel as direkteur-generaal van die SAUK, waarin hy gebly het tot 1980. Hy was voorsitter van die Afrikaner Broederbond (AB) van 1960-1972. Dit was 'n geheime wit Afrikaner manlike organisasie.

Randse Afrikaanse Universiteit
------------------------------

Reeds in 1955 is 'n komitee deur Afrikaanse kultuurorganisasies gestig om 'n Afrikaanse universiteit in Johannesburg te stig. Meyer was voorsitter van die komitee en Hennie Roux sekretaris. Meyer was in die bestuur-leierskap-span van die FAK. Hulle oorhandig 'n verslag aan die regering en dit is aanvaar en die universiteit het in 1966 begin. Hy was ook die Kanselier van die Universiteit van 1978-1983. Hulle het hom met 'n eredoktorsgraad vereer.

SAUK
----

Toe Meyer in 1959 begin het, het die Korporasie slegs 350 uur per week uitgesaai. By sy aftrede by die korporasie het dit 1050 uur per week uitgesaai en het radiostasies die meeste inheemse tale gehad. Hy het toesig gehou oor die bekendstelling van televisie-uitsaaiwese in Suid-Afrika in 1976. In 1961 het hy 18 stede wêreldwyd besoek en onderhoude gevoer met deskundiges op radio en televisie.

Die belang van die Afrikaner
----------------------------

Meyer het die belang van die Afrikaner op die hart gedra. Hy het in die 1930's (as lid van die Nasionale Party) saam met dr Albert Hertzog gewerk om seker te maak dat die Afrikanermynwerkers 'n plek in die vakbonde kry. Hy was 'n sleutelfiguur in die stigting van die Randse Afrikaanse Universiteit in 1966. Deur sy posisie in die Afrikaner Broederbond kon hy sowel die SAUK as die Randse Afrikaanse Universiteit beïnvloed. In 1948 het die Suid-Afrikaanse Regering Kommunisme onwettig verklaar. Kerke het 'n anti-kommunistiese komitee gevorm om Afrikaners teen kommunisme te beskerm. Meyer was die tweede voorsitter van hierdie komitee wat Nicolaas Johannes Diederichs vervang het.] Hy was ook 'n skrywer van boeke oor die geskiedenis van die Afrikaner.

Erkenning
---------

Hy het behalwe die een wat deur die Randse Afrikaanse Universiteit eredoktorsgrade van die Universiteit van die Vrystaat en Universiteit van Pretoria gegee is, ontvang. 'n Brons borsbeeld van hom is in die voorportaal van die SAUK se hoofkantoorgebou in Auckland Park Johannesburg opgerig, maar dit is later verwyder.
|  |  |
| --- | --- |
|  | Hierdie artikel bevat nie ’n bronnelys nie, wat beteken dat die inhoud nie geverifieer kan word nie. Enige bevraagtekende inligting mag dus ook mettertyd verwyder word. Help Wikipedia deur betroubare bronne tot die artikel by te voeg.
 |

**Getúlio Dornelles Vargas** (19 April 1882 – 24 Augustus 1954) was 'n Brasiliaanse prokureur en politikus wat gedien het as die 14de en 17de president van Brasilië, van 1930 tot 1945 en van 1951 tot 1954. As gevolg van sy lang en omstrede ampstermyn as Brasilië se voorlopige, grondwetlike en leier, word hy deur historici as die mees invloedryke Brasiliaanse politikus van die 20ste eeu beskou.

Vargas, gebore in São Borja, Rio Grande do Sul, in 'n magtige plaaslike familie, het 'n kort tydjie in die weermag gehad voordat hy die regskool betree het. Hy het sy politieke loopbaan as distriksprokureur begin en gou 'n staatsadjunk geword voor 'n kort vertrek uit die politiek. Nadat hy na die staatswetgewende vergadering teruggekeer het, het Vargas troepe gelei tydens Rio Grande do Sul se burgeroorlog in 1923. Hy het die nasionale politiek betree as lid van die Kamer van Afgevaardigdes. Daarna het Vargas as Minister van Finansies onder president Washington Luís gedien voordat hy bedank het om Rio Grande do Sul as staatspresident aan die hoof te staan, waartydens hy 'n aktiewe ampstermyn gehad het en baie beleide ingestel het.

In 1930, nadat hy die presidensiële verkiesing verloor het, het Vargas aan bewind gekom onder 'n voorlopige presidentskap na 'n gewapende rewolusie, wat gebly het tot 1934 toe hy ingevolge 'n nuwe grondwet tot president verkies is. Drie jaar later het hy magte aangegryp onder die voorwendsel van 'n potensiële kommunistiese opstand, wat die agt jaar lange Estado Novo-diktatuur begin het. In 1942 het hy Brasilië in die Tweede Wêreldoorlog aan die kant van die Geallieerdes gelei nadat hy tussen Nazi-Duitsland en die Verenigde State vasgeklem was. Alhoewel daar noemenswaardige teenkanting teen sy regering was, is die groot opstande – die 1932-konstitusionalistiese revolusie in sy voorlopige regering, die Kommunistiese opstand van 1935 in sy grondwetlike presidentskap, en die Brasiliaanse Integralistiese Aksie se putsch in sy diktatuur – almal suksesvol onderdruk; die metodes wat Vargas gebruik het om sy opposisie te onderdruk, het gewissel van ligte vredesvoorwaardes tot tronkstraf van politieke opponente.

Vargas, wat in 1945 na vyftien jaar aan bewind verdryf is, het demokraties na die presidentskap teruggekeer nadat hy die 1950 Brasiliaanse algemene verkiesing gewen het. 'n Groeiende politieke krisis het egter tot sy selfmoord in 1954 gelei, wat sy tweede presidentskap voortydig beëindig het.
**Messias** (Hebreeus: מָשִׁיחַ Modern: Mašíaḥ Tiberies: Māšîªḥ; in moderne Joodse geskrifte in Engels soms *Moshiach* gespel) beteken letterlik "gesalfde".

In Joodse messiaanse tradisie en eskatologie verwys die naam na ’n toekomstige koning van Israel uit die Huis van Dawid wat oor die verenigde stamme van Israel  sal regeer en ’n messiaanse era van globale vrede inlui. In Standaardhebreeus word dikwels na die Messias verwys as מלך המשיח, Méleḫ ha-Mašíaḥ, wat letterlik "die Gesalfde Koning" beteken.

Christene glo die profesieë in die Hebreeuse Bybel verwys na ’n geestelike verlosser, waarvan sommige in die boek Jesaja gevind kan word: Jesaja 7:14 - "Daarom sal die Here self aan julle ’n teken gee: Kyk, die maagd sal swanger word en ’n seun baar en hom Immánuel noem." en Jesaja 53:5 - "Maar Hy is ter wille van ons oortredinge deurboor, ter wille van ons ongeregtighede is Hy verbrysel; die straf wat vir ons die vrede aanbring, was op Hom, en deur sy wonde het daar vir ons genesing gekom." 

Christene glo Jesus is die messias (Christus). Die Septuagint (Griekse vertaling van die Ou Testament) vertaal die Hebreeuse "gesalfde" (*Mashiach*) al 39 keer waar dit voorkom as *Christos* (Χριστός). Die Griekse transliterasie van messias (Μεσσίας) kom twee keer in die Nuwe Testament voor, in Johannes 1:41 en Johannes 4:25.

In Islam word Isa (Jesus) ook die messias (*Mahdi*) genoem, maar soos in Judaïsme word hy nie as die Seun van God beskou nie.
**Nul is nie niks** is 'n Afrikaanse rolprent wat op 7 Julie 2017 uitgereik is. Die fliek is gebaseer op Jaco Jacobs se boek, *"Oor 'n motorfiets, 'n zombiefliek en lang getalle wat deur elf gedeel kan word*". Die boek was een van drie finaliste in die filmkategorie van die kykNET/Rapport-boekprys, waarna die vervaardigers landswyd oudisies gedoen het om kinderakteurs vir die hoofkarakters te vind. Lize Vosloo het die draaiboek geskryf en Morné du Toit het die regie behartig.

Genre
-----

Die rolprent is 'n familiedrama met subtitel *Die somtotaal van hoop*. Dit het 'n ouderdomsperk van 7 tot 9 (vir ouerleiding).

Rolverdeling
------------

* Jaden van der Merwe as Hoender ('n hoenderboer en eenkant-kind)
* Pieter Louw as Drikus ('n niks-bang aspirant filmmaker wat aan Hodgkins se siekte lei)
* Daniah de Villiers as Chris ('n flambojante rissiepit)
* Reine Swart as Cindy
* Morné Visser as Dennis
* Kim Syster as juffrou Fourie
* Antoinette Louw as Trisa
* Francois Jacobs as George
* June van Merch as tannie Hantie
* Luan Jacobs as Bruce
* Marisa Drummond as Barbara
* Bradley Olivier as Tyrone
* Rafiq Jajbhay as Moosa

Storielyn
---------

Die rolprent word beskryf as 'n hartsverhaal oor die lewe, die dood, familie, vriende, liefde en hoop (en 'n paar hoenders). Dit vertel die storie van drie vriende (Hoender, Drikus en Chris) wat saam staan om Drikus se laaste droom te bewaarheid – om 'n zombiefilm te maak. Tydens hierdie proses begin Hoender sy pa se dood verwerk, hy maak nuwe vriende, kry selfvertroue en leer dat sy eie talente ook waardevol is. Drikus se lus vir die lewe, uithouvermoë en determinasie bring die half-dood gemeenskap bymekaar en blaas nuwe lewe en hoop in die dorp in.
'n **Hidraat** is 'n chemiese verbinding wat die reaksieproduk van 'n ander verbinding met water is.

Regte hidrate
-------------

Kopersulfaat-pentahidraat
Baie soute vorm een of meer hidrate. Die blou kristalle van kopersulfaat wat uit waterige oplossing gevorm word is die pentahidraat CuSO4·5H2O. By verhitting verloor dit water en vorm bokant 100 oC die trihidraat CuSO4·3H2O. Verder verhitting stel die monohidraat CuSO4·H2O vry en uiteindelik die wit anhidraat CuSO4 self.

Kopersulfaat is 'n voorbeeld van 'n regte hidraat. In sy kristalstruktuur kan die watermolekule goed herken word. In die pentahidraat word die Cu2+-ioon deur die suurstofatome van die watermolekule omring. In die anhidraat behoort die suurstofligande aan die sulfaat-ione. Dit verklaar die verskil in kleur.

Anhidrate
---------

Kopersulfaat-anhidraat
Baie hidrate verloor hulle kristalwater by verhitting en dit stel hulle anhidrate vry. Kopersulfaat is 'n goeie voorbeeld.

Pseudo-hidrate
--------------

Talle hidrate kan as X·nH2O geskryf word, maar binne hulle struktuur het die watermolekule ander spesies gevorm. 'n Goeie voorbeeld van sulke pseudo-hidrate is As2O5·4H2O wat in werklikheid 2H3AsO4·H2O is: 'n hidraat van arseensuur, nie van arseenoksied nie.:112

Koolhidrate
-----------

'n Groot groep organiese verbindings word koolhidrate genoem. Hulle stoigiometrie kan as Cn·nH2O geskryf word, maar in werkelikheid 
bevat hulle geen watermolekule nie. Die suurstofatome het 'n kovalente binding met die koolstofatome en is as alkohol-groepe aanwesig.

Gashidrate
----------

'n Besondere groep hidrate is die klatrate of gashidrate. Pleks van rondom ione is in hierdie verbindings die watermolekule as 'n deur waterstofbinding gevormde netwerk rondom neutrale molekule aanwesig. Die sentrale molekule kan 'n gas soos metaan verteenwoordig.